Diari Oficial de la Generalitat Valenciana


Sumari del DOGV 8779, del 02-04-2020 (2020/2779)

RESOLUCIÓ de 31 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2020, línia S5168.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8779

Data del DOGV
:   02-04-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2779


Data del document
:   31-03-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 31 de març de 2020, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2020, línia S5168. [2020/2779]  
  
  
La convocatòria efectuada per la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2020, va ser tramitada amb caràcter anticipat, d'acord amb el que es disposa en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions i l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i queda condicionat el finançament d'aquestes ajudes a l'aprovació dels crèdits corresponents.  
En l'apartat segon del segon punt de la resolució abans esmentada estableix que una vegada aprovada i publicada la llei dels pressupostos per a l'exercici 2020, es donarà publicitat a la línia pressupostària concreta i als imports definitius destinats a finançar les ajudes convocades, mitjançant una resolució de la vicepresidenta del Consell i consellera d'Igualtat i Polítiques Inclusives.  
Una vegada aprovada i publicada la Llei 10/2019, de 27 de desembre, de pressupostos de la Generalitat, per a l'exercici 2020 (DOGV núm. 8708, 31.12.2019), es dona publicitat del crèdit de la línia de subvenció destinada al finançament d'aquestes ajudes, d'acord amb el que es preceptua en l'article 166.b de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
En virtut del que s'ha exposat anteriorment i en ús de les facultats que em confereixen l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions (DOGV núm. 7464; 12.02.2015), i el Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV núm. 8251; 09.03.2018), resolc:  
  
Primer  
Donar publicitat als crèdits destinats a finançar les ajudes convocades per la Resolució de 23 de desembre de 2019, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2020, de la línia de subvenció que es detalla a continuació, amb càrrec al programa pressupostari 313.30 Infància i adolescència:  
  
Denominació: Promoció dels drets de la infància i participació infantil.  
Línia de subvenció: S5168000.  
Consignació pressupostària: 284.943,60 €.  
Procedència dels fons: propis.  
  
Segon  
El règim de lliurament d'aquestes subvencions serà el que s'estableix en l'article 44.1.d apartat 2n de la Llei 10/2019, de 27 de desembre, de pressupostos de la Generalitat, per a l'exercici 2020: «Quan vagen dirigides al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials i els programes de promoció dels drets de la infància i participació infantil: podrà lliurar-se immediatament, una vegada concedides, fins al 65 per cent del seu import; el 35 per cent restant es lliurarà després de l'aportació i comprovació de la documentació justificativa de l'aplicació efectiva i correcta de l'import inicialment anticipat.»  
Tercer  
Els crèdits publicats tenen el caràcter de màxims, i no poden concedir-se subvencions una vegada exhaurits.  
D'altra banda, si com a conseqüència de transferències pressupostàries es modificaren aquests crèdits, la modificació s'haurà de publicar mitjançant una resolució en el Diari Oficial de la Generalitat Valenciana.  
  
València, 31 de març de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.